Trondheim 10. oktober 2016

**Protokoll kretsstyremøte nr 5 2016-2018**

Tilstede: Terje Roel, May Romundstad, Olav Noteng, Christine Dahl, Rune Hagen, Maria Bergsrønning Tanemsmo, Ståle Vaag, Torhild Aarbergsbotten

Forfall: Bjørn Åge Berntsen

Adm: Eva Olsen(sak 27, 28, 29 og 30), Anders Hoff og Kjell Bjarne Helland

Sted: Idrettens Hus/Ingvald Ystgaardsvei

Tid: Mandag, 10. oktober 2016

**Saksliste kretsstyremøte nr. 5 2016-2018**

Sak 27/16-18 Protokoller

Sak 28/16-18 Referat og orienteringssaker

Sak 29/16-18 Regnskap 2. kvartal 2016

Sak 30/16-18 Virksomhetsplan – delmål – tiltak 2016-2018

Sak 31/16-18 Trondheim Spektrum

**Kommentar til innkallingen:**

Ingen

**Kommentar til sakslista:**

Meldt inn ny sak, denne fått nr sak 28/16-18 g)TV-aksjonen NRK/Røde Kors.

**Sør-Trøndelag idrettskrets**

Terje Roel

Møteleder

# Sak 27/16-18 Protokoller

**Saksvedlegg**

1. Protokoll KS møte nr. 4 2016-2018 datert 30. august 2016

**Organisasjonssjefens innstilling til vedtak**

Protokollen godkjennes

**Vedtak:**

**Som innstilling. Vedtaket var enstemmig.**

# Sak 28/16-18 Referat og orienteringssaker

1. Trondheim Idrettsklinikk AS
2. Status utredning NTIK og STIK
3. Refleksjon Samspillskonferansen 2016
4. Refleksjon Idrettens Hederskveld 2016
5. Sør-Trøndelag Idrettskrets- jubileum 2019
6. Idrettens styringsbarometer
7. Neste styremøte

 **Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**b)Møte mellom NIF sentralt(Ass. Generalsekretær Øystein Dale og personalsjef Hilde Myklebust), NTIK og STIK den 3. oktober 2016. Formålet med møte var å skape felles forståelse for oppgave og ansvarsforhold.**

**c)TrønderEnergi har invitert samarbeidspartnerne til evalueringsmøte 19. oktober. Generelt gode tilbakemeldinger og stor forbedring fra året forut, men forbedringspotensialer flere både, med tanke på ønsker flere påmeldte, lage flere «lommer» for mingling etc.**

**d)Generelt gode tilbakemeldinger. Prisutdelingen kan og bør effektiviseres. Flere forslag allerede lansert og vil bli vurdert når planene for en eventuelt ny Hederskveld i 2017 skal arrangeres. Det vil bli fremmet som en egen sak for styret.**

**e)Organisasjonssjef tar kontakt med Nord-Trøndelag Idrettskrets for å sjekke hvilke planer de har rundt sitt 100. års jubileum i 2019. Basert på dette vil det det fremlegges en egen sak for styret.**

**f)Spørreundersøkelse sendt til styremedlemmene og administrasjonen i STIK. Undersøkelse har som formål å kartlegge kompetansebehov i samarbeid styret og administrasjonen og internt i styret, samt felles rolleforståelse.**

**h)Neste styremøte mandag 7. november 2016 kl 17.00-20.00. Det er forespurt Midtre Gauldal idrettsråd og Midtre Gauldal kommune v/ordfører om møte kan avholdes hos dem. På nåværende tidspunkt er dette ikke avklart.**

**Ny sak g)STIK har sagt ja til å bistå på en telefon dugnad i forbindelse med årets TV-aksjon. Denne var planlagt gjennomført onsdag 19. oktober 2016 på dagtid.**

**Det har i ettertid vist seg at det kan være vanskelig å nå idrettslag og de mindre særkretser på dagtid ettersom de fleste her er frivillig og da i sin ordinære jobb. Det ble derfor besluttet at STIK får tilsendt nødvendig informasjonsmateriale fra TV-aksjonen for felles spredning til alle tilknyttede idrettslag, særkretser og idrettsråd. Dette vil da være som en del av bøsseaksjonen og verving av bøssebærere**

# Sak 29/16-18 Regnskap 2. kvartal 2016

**Saksvedlegg**

a)Kommentarer til regnskapet 2. kvartal 2016

b)Resultatregnskap 2. kvartal 2016

b)Balanse 2. kvartal 2016

**Saksfremlegg**

Denne saken(sak 22/16-18) ble utsatt i forrige styremøte og legges derfor frem pånytt i dette møte.

Det vises til tilsendte vedlegg.

Regnskap 2. kvartal 2016 viser ingen store avvik i forhold til vedtatt budsjett. Periodisering er som tidligere omtalt alltid en utfordring i vårt kvartalresultat første halvdel av året. Dette skyldes i det vesentligste at overføringer og kontobelastninger kommer i siste halvdel av året.

Det som avviker vesentlig fra tidligere er *andre kostnader* som i sin helhet skyldes flyttingen av Idrettens Hus fra Trondheim Spektrum og til Ingvald Ystgaardsvei 3 A. Det er tidligere satt av midler til dette i eget disposisjonsfond.

Regnskapet vil bli gjennomgått i styremøte.

**Organisasjonssjefens innstilling til vedtak**

Regnskap 2. kvartal 2016 vedtas.

**Vedtak:**

**Regnskap 2. kvartal 2016 enstemmig vedtatt**

,

# Sak 30/16-18 Virksomhetsplan – delmål – tiltak 2016-2018

**Saksvedlegg**

a)Forslag delmål-tiltak Virksomhetsplan - Idrettsorganisasjon

b)Forslag delmål-tiltak Virksomhetsplan – Finansiering og rammebetingelser

**Saksfremlegg**

Denne saken(Sak 23/16-18) ble utsatt i forrige styremøte og legges derfor nå frem pånytt.

Viser til styresak 15/16-18 *Fra virksomhetsplan – delmål – tiltak 2016-2018.*

I styremøte nr 3/16-18 ble det gitt innspill på innhold og struktur. Dette er innarbeidet i det nye forslaget.Forslaget vil bli gjennomgått i styremøte.

**Organisasjonssjefens innstilling til vedtak**

Delmål og tiltaksplan vedtas

**Vedtak:**

**Vedtatt i henhold til innstillingen**

# Sak 31/16-18 Trondheim Spektrum

**Saksvedlegg**

a)Samarbeidsavtale Idrettsrådet i Trondheim(IRT) og Trondheim kommune

b)Saksprotokoll, Byutviklingskomite

**Saksfremlegg**

I siste styremøte ble det en lengre diskusjon rundt Trondheim Spektrum og da i det vesentligste om beliggenhet satt opp imot ulike innvendinger/styrker.

Siden siste styremøte har man i Trondheim Bystyre 29. september 2016 besluttet å foreta en ny vurdering jfr vedlegg b). Det er fortsatt ikke helt fastlagt når dette deretter skal behandles i Bystyret. Det er forespeilet en mulighet 8. desember, men fortsatt ikke avklart.

IRT og Trondheim kommune har inngått en samarbeidsavtale som beskriver bakgrunn, hensikt, samarbeidstemaer og rolleavklaringer. Denne avtalen ble først inngått i 2011 og revidert også senere.

Slik denne avtalen kan tolkes og mandatet IRT har fått i «sin egen» kommune, vil de være idrettens høringsinstans i denne saken.

Det skal tungtveiende grunner til før et overordnet organisasjonsledd går inn og overstyrer et underordnet organisasjonsledd og da spesielt i lokale saker.

Viktig at man i så fall da også tenker eventuelle hvilke konsekvenser dette kan utløse.

**Organisasjonssjefens innstilling til vedtak**

Styret i Sør-Trøndelag Idrettskrets avventer Idrettsrådet i Trondheim sine uttalelser i saken før man vurderer eventuell videre behandling.

**Vedtak:**

**1)Det ble av vara styremedlem Torhild Aarbergsbotten stilt spørsmål om organisasjonssjef Kjell Bjarne Helland kan være inhabil for å kunne skrive saksfremlegg i denne saken. Dette med bakgrunn i at han er varamedlem til styret i Trondheim Spektrum.**

**2)Spørsmålet legges frem for juridisk avdeling i Norges Idrettsforbund for vurdering.**

**3)Gitt han erklæres som inhabil bes NIF sentralt utnevne den som vil lage saksfremlegget i denne saken som deretter legges frem for behandling i styret i STIK**